 Madaxweynuhu waxa uu si gaar ah u hogo-tusaaleeyey qiimaha ay maalinta 8-da March u leedahay guud ahaanba haweenka Islaamka ah iyo ujeeddada laga leeyahay, waxaana uu shaaca ka qaaday inay tahay madal lagu soo bandhigayo muhiimadda uu Islaamku siiyey Haweenka, Dad badan baa yidhaahda siddeeda March waa tallaabo gaaleed ee maxaynu u raacaynaa, laakiin innagu tallaabo Gaaleed ma raacaynoe waxa aynu adduunka kala qayb-gelaynaa in Hooyada iyo haweenka la qaddarniyo oo la karaameeyo, innaga oo ku sugan xuduudda Islaamka, marka aynu taariikhda Islaamka eegnona, Islaamku umuu diidin inay adduun iyo dhaqaale yeeshaan, waxana uu raga kala simay inay ku dhaqmaan shuruucda Islaamka, mana uu liidin kaalintooda waxtarka leh. 